Kareena Kapoor को जब इस कोरियोग्राफर से पड़ी डांट, बोलीं- तुमने एक्ट्रेस बनने का सोच कैसे लिया...  
करीना कपूर ने बताया ये राज
कोरियोग्राफर से यूं पड़ी थी डांस
डांस इंडिया डांस में बतौर जज आ रही हैं नजर
करीना कपूर खान (Kareena Kapoor Khan) ने 'डांस इंडिया डांस (Dance India Dance)' के सेट पर ऐसा खुलासा किया है, जिसे सुनकर हैरान रह जाएंगे. बॉलीवुड की मशहूर कोरियोग्राफर सरोज खान (Saroj Khan) से जुड़ा उन्होंने बहुत ही दिलचस्प वाकया सुनाया है, और बताया है कि स्टेप सही न करने पर सरोज खान ने उनकी अच्छे से क्लास ली थी. करीना कपूर खान ने डांस इंडिया डांस में इस बात की जानकारी दी. हुआ यूं कि डांस इंडिया डांस के होस्ट ने सरोज खान से बॉलीवुड हीरोइनों के साथ काम करने के अनुभव के बारे में पूछा तो वो बोलीं, 'वे बोलीं मेरी सभी हीरोइनें मेरी फेवरिट हैं.'
A post shared by ZEE TV (@zeetv) on Sep 19, 2019 at 7:29am PDT
सरोज खान (Saroj Khan) को लेकर 'डांस इंडिया डांस (Dance India Dance)' की जज करीना कपूर खान (Kareena Kapoor Khan) ने बहुत ही दिलचस्प बात बताई, 'सरोज खान को इम्प्रेस करना बहुत मुश्किल है. 'रिफ्यूजी' की शूटिंग के दौरान, मास्टरजी ने मुझसे कहा कि तुम्हें अपने हाथ और टांग को अदाओं से हिलाना भी नहीं आता, तुमने एक्ट्रेस बनने के बारे में कैसे सोच लिया. तुम करिश्मा की बहन हो. मैंने सरोज खान से कहा कि मुझे डांस करना नहीं आता मास्टरजी. उन्होंने मुझसे कहा कि अगर तुम अपने हाथ और टांगों से डांस नहीं कर सकतीं तो चेहरे से करो. आज जो भी हीरोइन बनी, वह मास्टरजी की वजह से ही है.'
A post shared by ZEE TV (@zeetv) on Sep 19, 2019 at 4:49am PDT
करीना कपूर खान (Kareena Kapoor Khan) ने बताया, 'मैं अकसर अपने को बाथरूम में लॉक कर लेती थी और मास्टरजी के सारे एक्सप्रेशंस को कॉपी करती थी क्योंकि मेरी मम्मी ने कहा था कि अगर तुम्हें एक्ट्रेस बनना है तो मुझे मास्टरी जी के सारे सॉन्ग देखने होंगे और सभी हीरोइन्स के क्लोजअप देखने होंगे. मैंने ऐसा ही किया और यही वजह है कि मैं आज हीरोइन बन पाई, इसकी वजह मास्टरजी ही हैं.'